**Priloga 2 k Okrožnici MP št. 2/2021**

**Zagotavljanje ušesnih vložkov od 01.11.2021 dalje**

1. **Nove doba trajanja ušesnih vložkov so:**

* 90 dni za osebe mlajše od enega leta,
* 180 dni za osebe stare vsaj eno leto in mlajše od 15 let,
* 730 dni za osebe stare vsaj 15 let in mlajše od 18 let in
* 1095 dni za osebe stare vsaj 18 let.

V evidenci prejetih medicinskih pripomočkov (v nadaljevanju MP) bodo dobe trajanja ušesnih vložkov, ki ne bodo iztekle do 1. 11. 2021, ponovno izračunane upoštevaje zgoraj navedene spremenjene dobe trajanja.

1. **Spremembe v šifrantu**

V evidenci prejetih MP se ušesne vložke, ki so predpisani do vključno 31. 10. 2021, evidentira v skladu z veljavnimi šiframi vrst MP, to je kot 1652 OLIVA individualna (fotoplast trdi) in 1653 OLIVA individualna "L" (fotoplast mehki).

Ušesni vložki, predpisani po 1. 11. 2021, se evidentirajo glede na nov šifrant, s šifro in nazivom 1655 UŠESNI VLOŽEK – levi in 1656 UŠESNI VLOŽEK – desni.

1. **Zagotavljanje ušesnih vložkov:**
   1. Ušesni vložek predpiše zdravnik specialist otorinolaringolog ob predpisu slušnega aparata. V primeru, da doba trajanja predhodno prejetega ušesnega vložka še ni iztekla, v sistemu on-line označi, da gre za predčasni predpis MP. Na izdano naročilnico zdravnika specialista otorinolaringologa bodo omogočeni tudi ponovni prevzemi ušesnih vložkov brez naročilnice zdravnika pri dobavitelju.
   2. V primeru, da pride do spremembe zdravstvenega stanja ali iztrošenosti ušesnega vložka, ki zahteva nov ušesni vložek po izteku dobe trajanja predhodno prejetega ušesnega vložka, zavarovana oseba uveljavi pravico do ponovne izdaje ušesnega vložka neposredno pri dobavitelju, pri katerem je prevzela slušni aparat. Pravica se uveljavi z vlogo zavarovane osebe in brez predhodno izdane nove naročilnice za MP s strani zdravnika.
2. **Postopek uveljavljanja pravice do ponovne izdaje ušesnega vložka pri dobavitelju**

Zavarovana oseba v skladu s pogodbo med dobaviteljem in ZZZS uveljavlja pravico do rednega vzdrževanja, ki obsega kontrolne preglede, ponovne prilagoditve oz. nastavitve slušnega aparata ter 6-krat čiščenje v času življenjske dobe slušnega aparata ter po novem zamenjavo največ 5 dodatnih cevk za slušni aparat v trajnostni dobi ušesnega vložka (zamenjavo 1 cevke dobavitelj zagotavlja v okviru vsakokratnega rednega kontrolnega pregleda). Pravico do vzdrževanja in čiščenja slušnega aparata, pravico do ponovne izdaje ušesnega vložka ter zamenjav cevk za slušni aparat lahko zavarovana oseba uveljavlja pri dobavitelju, pri katerem je prevzela slušni aparat.

Če pogodbeni dobavitelj pri opravljanju svoje dejavnosti ugotovi, da ušesni vložek ustrezno ne opravlja svoje funkcije in je doba trajanja ušesnega vložka iztekla, lahko zavarovani osebi predlaga ponovno izdajo ušesnega vložka brez izdaje nove naročilnice s strani zdravnika. Zavarovana oseba in dobavitelj v ta namen izpolnita priloženi obrazec, *Vloga za ponovno izdajo ušesnega vložka. Vloga za ponovno izdajo ušesnega vložka* mora biti izpolnjena čitljivo, natančno in v celoti. Z vlogo dobavitelj izkazuje upravičenost do povračila stroškov ušesnega vložka. Vloge dobavitelj hrani za potrebe nadzora v skladu z Navodilom o beleženju in obračunavanju zdravstvenih storitev (Izdatki). Seznam vlog vsebuje zaporedno številko zapisa in številko, ki jo ob zapisu v informacijski sistem Zavoda javi On-line.

1. **Zapis ponovne izdaje ušesnega vložka v informacijski sistem Zavoda**

Dobavitelj v informacijskem sistemu on-line prebere naročilnico o nazadnje prejeti olivi ali ušesnem vložku. Prebrane podatke o nazadnje prejeti olivi (šifra vrste MP 1652 oliva individualna – fotoplast trdi ali 1653 oliva individualna »L« – fotoplast mehki) ali ušesnem vložku (šifra vrste MP 1655 ali 1656) uporabi za vpis ponovne izdaje ušesnega vložka v sistem on-line v skladu s Tehničnim navodilom za on-lina in Navodilom za zajem in posredovanje podatkov v sistem on-line. Pri zapisovanju v sistem on-line v rubriki »Oznaka zapisa« označi »3- ponovna izdaja« v skladu z *Navodilom za zajem in posredovanje podatkov o predpisanih in izdanih MP v on-line sistem.* Ponovno izdajo ušesnega vložka evidentira na datum izdaje ušesnega vložka. Ponovne izdaje ušesnih vložkov so omogočene 2600 dni (7let) od izdaje naročilnice za ušesni vložek.